Arranca la programació de Nadal a Gandia
29 novembre 2023

## Arranca la programació de Nadal a Gandia29 novembre 2023Última actualització: 29 novembre 2023

![](../gestion/img/835b53de381fded36e5189d6e7e670c695880894ca2f142f1c41ed4e2c6503c4.JPG)  
  

L'**alcalde de Gandia, José Manuel Prieto** i la **regidora delegada de Cultura,** **Balbina Sendra**, han presentat hui el **programa d'activitats nadalenques** que començarà aquesta setmana i acabarà el 5 de gener.  
  
Amb un total de **78 activitats** repartides entre els diferents barris de la ciutat, la programació arrancarà aquest divendres, **1 de desembre**, amb l'**encesa de les llums de Nadal** que tindrà lloc en la **plaça del Prado a les 18** hores. Després, hi haurà un **concert de Dani Miquel** dedicat als més xicotets.  
  
L'alcalde ha explicat que l'Ajuntament ha dissenyat la il·luminació tenint en compte l'estalvi energètic i la sostenibilitat. Així doncs, totes les llums que s'instal·len tornaran a ser de **LED** i estaran **enceses només fins a la 1 del matí**, a excepció dels dies festius, que es mantindran fins a les quatre de la matinada. Com a novetat, enguany s'han introduït nous rètols lluminosos amb paraules característiques de Nadal en el centre històric."Esperem que agraden, criden l'atenció i formen part dels records fotogràfics dels gandians", ha comentat Prieto.  
  
A més, ha aprofitat per a informar que la plaça de l'**Escola Pia** tornarà a acollir la **'Plaça del Nadal'**, que podrà visitar-se des **del 22 de desembre al 5 de gener** de **10.30 a 13.30 hores, i de 17 a 20 hores els dies normals**, i **únicament durant el matí tant el 24 i el 31 de desembre, com el 5 de gener**. Allí, els xiquets i xiquetes de la localitat podran gaudir del poblat del Pare Noel, la bústia dels Reis Mags i els seus patges, diferents tallers temàtics, etc.  
  
Nadal, ha esmentat l'alcalde, _"és sinònim de tradició i música"_. Per això, enguany la **Col·legiata** serà de nou escenari del famós **Cant de la Sibil·la** i del **Concert de Nadal de l'Orquestra Simfònica 'Victoria Fernández'**. L'entrada dels dos espectacles serà **gratuïta** perquè l'Ajuntament vol _"acostar la música a tota la ciutat"_.  
  
Com a últims plats forts, estan les dues esperades **cavalcades**, en les quals es rebrà al Pare Noel i els Reis Mags el 24 i 5 de gener, respectivament, i la **celebració de la Nit de Cap d'Any**.  
  
Aquest últim dia comptarà amb unes **campanades infantils**, així com amb un **tardeo** amb actuacions musicals en la plaça Major i una **festa nocturna** en el Prado, des d'on es podrà gaudir de les **campanades en directe**, d'un **espectacle pirotècnic** i d'una nit plena de música a càrrec de l'**Orquestra Titánic**.  
  
La programació completa de tota la temporada nadalenca pot consultar-se en línia a la [**web de l'Ajuntament**](https://www.gandia.es/aytg/web_php/index.php?lang=10), on es detallen les diferents activitats de cada barri.  
  
Finalment, l'**alcalde** ha expressat el seu desig i el de la corporació de _**"deixar a un costat les diferències i entrar en el pròxim 2024 amb optimisme i un somriure"**_.  
  
Per part seua, **Balbina Sendra** ha explicat un altre dels esdeveniments que marcarà el començament de la temporada nadalenca, la tradicional **Fira Borgiana**, que se celebrarà **entre l'1 i el 3 de desembre** i donarà un extra d'animació als carrers del barri antic. Entre altres coses, l'esdeveniment  inclourà jocs infantils, visites guiades, _showcookings_ i música.  
  
La regidora ha assenyalat que l'objectiu d'aquest esdeveniment és **_"_****_commemorar la compra del ducat de Gandia que Roderic de Borja va fer a 1485_****_"_**. També ha explicat que l'acció entra dins del conveni que Gandia té amb Territori Borgia i el turisme de la Comunitat i que serveix per a contribuir a la dinamització del centre de la ciutat.  
  
Totes les activitats d'aquesta Fira requeriran d'una **inscripció prèvia** que podrà fer-se en la pàgina web de [**Visit Gandia**](https://www.visitgandia.com/gnd/web_php/index.php?lang=1#carousel__slide0), on també podran consultar-se els diferents **horaris i preus**.

  
  
**PROGRAMACIÓ DE LA FIRA BORGIANA**  
  
**DIVENDRES 1**  
17.30 .- Cercavila itinerant "La Cort dels Borja", des de la Plaça Major fins a la plaça del Prado.  
  
18.00.- Encesa de llums de Nadal en la plaça del Prado, amb la participació de cors infantils de la ciutat.  
  
18.15.- Concert de Dani Miquel, "El Cantacançons".  
  
**DISSABTE 2**  
10.00.- Esmorzar Borgià, restaurant "Rinconcito del Prado". Fira Mercat.  
  
11.00.- Visita guiada teatralitzada a la Gandia dels Borja. Punt de trobada, Plaça de l'Escola Pia.  
  
11.00 a 14.00.- Parc de jocs de fusta en la plaça de l'Escola Pia.  
  
12.00.- Showcooking. Cheef Amadeo. Fira Mercat.  
  
13.00.- Showcooking. A.C.G. Fideuà de Gandia. Fira Mercat.  
  
12.30.- Concert als jardins de la Marquesa de "Live Animals".  
  
17.00 a 20.00.- Parc de jocs de fusta en la plaça de l'Escola Pia.  
  
18.00.- Showcooking. Pepe Cotaina. Fira Mercat.  
  
19.00.- Showcooking. Pastisseria Raúl, Raúl Llopis. Fira Mercat.  
  
19.00.- Concert Tardeo "Astropejats" en la plaça del Prado.  
  
  
**DIUMENGE 3**  
10.00.- Esmorzar Borgià en Fira Mercat, del restaurant "Rinconcito del Prado". Fira Mercat.  
  
11.00.- Visita guiada teatralitzada a la Gandia dels Borja. Punt de trobada Plaça de l'Escola Pia.  
  
11.00 a 14.00.- Parc de jocs de fusta en la Plaça Escoles Pies.  
  
12.00.- Showcooking. restaurant "El Telero". Fira Mercat.

12.00.- Concert de la banda de música "GM El Comboi del Real de Gandia" en commemoració de l'aniversari de la compra del Ducat de Gandia, a la plaça del Prado.  
  
13.00.- Showcooking. "Carns Fuster". Fira Mercat.